EkBass/fiwiki-20250220-pages-articles huggingface dataset:
Phil Klay

Phil Klay (s. 1983 New York) on yhdysvaltalainen kirjailija ja Yhdysvaltain merijalkaväen veteraani. Hänen teoksensa Redeplayment voitti vuonna 2014 National Book Award-palkinnon. Klayn kotiin palavien veteraanien kertomuksista kertovaa esseetä on julkaistu monissa merkittävissä sanomalehdissä, kuten The New York Times ja The Wall Street Journal. == Lähteet == == Aiheesta muualla == Luokka:Yhdysvaltalaiset kirjailijat Luokka:Vuonna 1983 syntyneet Luokka:Elävät henkilöt
Majaanlampi

Majaanlampi voi tarkoittaa seuraavia: * Majaanlampi, lampi Mäntyharjulla * Majaanlampi, lampi Parikkalassa == Katso myös == * Majaalampi, lampi Pertunmaalla
Triunfante-luokka

Triunfante-luokka oli Espanjan laivaston neljän kaksikantisen 68-tykkisen linjalaivan muodostama alusluokka. == Suunnittelu == Alukset suunnitteli Richard Rooth niin kutsutun Sistema inglésin mukaan. Niiden valmistuksesta vastasi Jorge Juan. Edeltäneisiin Eolo-luokan aluksiin verrattuna alukset hieman leveämpiäja niiden syväys oli suurempi. Ensimmäiset kaksi tilattiin 1753, Monarca 27. maaliskuuta 1754 ja Diligente hieman sen jälkeen.Winfield et al 2023 s. 135-137 Vuoden 1756 lopulla alusten puolikansien tykkimäärää nostettiin parilla 8 naulan tykillä ja toinen pari lisättiin 1793, jolloin etukannelle sijoitettiin myös pari 8 naulan tykkiä. Vuoden 1793 jälkeen alukset olivat 74 tykin linjalaivoja. == Alukset == Triunfante-luokka Nimi (lempinimi) Telakka Kölinlasku Vesille Valmis Kohtalo Triunfante (Santiago el Manor) Reales Astilleros de Esteiro, Ferrol 24. syyskuuta 1753 1. helmikuuta 1756 uponnut 5. tammikuuta 1795 ajettuaan karille Dichoso Ferrol 10. lokakuuta 1753 18. maaliskuuta 1756 romutettu 15. lokakuuta 1784 Monarca Ferrol 1. huhtikuuta 1754 13. kesäkuuta 1756 vallattu 16. tammikuuta 1780 HMS Monarca poistettu palveluksesta kesäkuussa 1784 myyty 13. lokakuuta 1791 Diligente Ferrol 16. heinäkuuta 1754 25. syyskuuta 1756 vallattu 16. tammikuuta 1780 HMS Diligent myyty 2. helmikuuta 1784 == Lähteet == * === Viitteet === *
Usniinihappo

Usniinihappo (C18H16O7) on luonnollinen orgaaninen antibakteerinen yhdiste, jota on jäkälissä. Saksalaiset ja itävaltalaiset tutkijat eristivät 1840-luvulla keltaisen usniinihapon useista jäkäläsuvuista. Se on saanut nimensä naavojen (Usnea) suvun mukaan. Usniinihappo on useiden jäkälien sekundaarinen aineenvaihduntatuoteAmerican Chemical Society (ACS): Usnic acid ja polyketidi. Usniinihappo on normaaleissa olosuhteissa karvas, kiinteä, keltainen yhdiste. Sen sulamispiste on 204 °C, moolimassa 344,3 g/mol, liukoisuus veteen (25 °C) <0,01 g/100ml ja CAS-numero 125-46-2. Se esiintyy luonnossa enantiomeerinä d- ja l-muodossa sekä raseemisena seoksena.PubChem: Usnic acid Usniinihappoa käytetään laajasti kosmetiikassa, deodoranteissa, hammastahnoissa ja lääkevoiteissa sekä joissakin kasviperäisissä tuotteissa, vaikka se on luokiteltu terveydelle ja ympäristölle vaaralliseksi. Vaaroistaan huolimatta usniinihappoa tutkitaan lääketieteellisiin sovelluksiin, erityisesti syöpätutkimuksessa.PubChem: (+)-Usnic acid == Lähteet == == Aiheesta muualla == * Kyoto Encyclopedia of Genes and Genomes (KEGG): (-)-Usnic acid * Memorial Sloan Kettering Cancer Center (MSK): Usnic acid, Purported Benefits, Side Effects & More Luokka:Orgaaniset yhdisteet
Polyetyleeninaftalaatti

Polyetyleeninaftalaatti eli PEN on polyestereihin kuuluva polymeeri. Sen monomeerit ovat etyleeniglykoli ja 2,6-naftaaleenidihappo. Polyetyleeninaftalaatilla on useita käyttökohteita. ==Ominaisuudet== Polyetyleeninaftalaatti on termoplastinen polymeeri. Polyetyleeninaftalaatin kiteisyysaste vaihtelee alhaisen kiteyden amorfisesta polymeeristä runsaskiteisiin kuituihin ja kalvoihin, joiden kiteisyysaste on 50–87 %. Aineella on kaksi kidemuotoa, jotka ovat α- ja β-muodot. Kummankin kidemuodon alkeiskoppi on trikliininen. Yhdisteen sulamispiste on 270–273 °C ja lasisiirtymälämpötila on noin 125 °C. Polyetyleeninaftalaatin tiheys on noin 1,4 g/cm3. Polyetyleenitereftalaattiin verrattuna polyetyleeninaftalaatti ei hydrolysoidu yhtä helposti ja kestää paremmin useita kemikaaleja, korkeita lämpötiloja ja UV-säteilyn vaikutuksia. Lisäksi sen kimmokerroin ja vetolujuus ovat polyetyleenitereftalaatti suuremmat eli polyetyleeninaftalaatti vastustaa paremmin muodonmuutoksia. Kaasut läpäisevät polymeerin huonosti.Anthony J. East :"Polyesters, Thermoplastic", teoksessa Kirk-Othmer Encyclopedia of Chemical Technology, John Wiley & Sons, New York, 2006.Erik Gubbels, Thomas Heitz, Motonori Yamamoto, Vinit Chilekar, Sirus Zarbakhsh, Michael Gepraegs, Horst Köpnick, Manfred Schmidt, Wilhelm Brügging, Jörn Rüter & Walter Kaminsky: "Polyesters", teoksessa Ullmann's Encyclopedia of Industrial Chemistry, John Wiley & Sons, New York, 2018.S. L. Sakellarides: "Poly(ethylene naphthalate) (PEN)", teoksessa Encyclopedia of Polymer Science and Technology, John Wiley & Sons, New York, 2004. == Valmistus ja käyttö == Polyetyleeninaftalaattia valmistetaan etyleeniglykolin ja 2,6-naftaaleenidihapon tai dimetyyli-2,6-naftalaatin kondensaatioreaktiolla. Reaktio tapahtuu 250–280 °C:n lämpötilassa. Katalyyttinä reaktiossa käytetään antimonitrioksidia. Useat polymeerin käyttökohteet vaativat synteesinjälkeisen kiteyttämisvaiheen. Jos kiteytyslämpötila on alle 200 °C, muodostuu enimmäkseen α-kiteitä. Yli 200 °C:n lämpötilassa syntyy β-kidemuotoa. Polyetyleeninaftalaatista valmistetaan niin kalvoja, kuituja kuin kappaletuotteita. Polyetyleeninaftalaatista tehdään puhallusmuovaamalla juoma-, kosmetiikka- ja lääkepulloja, jotka soveltuvat täytettäväksi kuumilla aineilla. Kuidut ovat vahvoja ja niitä käytetään esimerkiksi renkaiden vahvistamiseen ja purjeiden valmistamiseen. Kalvoja käytetään esimerkiksi filmi- ja ääninauhoina. Polyetyleeninaftalaattia käytetään materiaalina myös painetun elektroniikan, orgaanisten LEDien ja aurinkokennojen valmistukseen. Käyttökohteiden yleisyyttä haittaa hieman 2,6-naftaaleenidihapon valmistamisen vaikeus. == Lähteet == Luokka:Polymeerit
Runojen kirja

Runojen kirja on Veikko Polameren toimittama yleisesitys suomalaisesta runoudesta. Se alkaa Agricolan runoudesta, jossa hän kertoo suomalaisten muinaisuskon jumalista, ja joihin hän suhtautuu kielteisesti. Seuraava runoilija on Jaakko Finno ja kirja etenee 1970-luvulle. Runojen kirjan, toisin kuin muiden vastaavien kirjallisuuskokoelmayritysten, idea rakentui suurelta osin vasta kirjaa tehdessä. Aluksi kävi selväksi vain, että suomenruotsalaisesta runoudesta oli pätevien suomennosten vuoksi pakko luopua. Nykyrunoilijoita, joiden tekstiä on kirjassa, ovat esimerkiksi Risto Rasa ja Hannu Mäkelä. Luokka:Vuoden 1977 kirjat
Hustadvika

Hustadvika on Norjan kunta Møren ja Romsdalin läänissä. Se perustettiin vuonna 2020 yhdistämällä Eiden ja Frænan kunnat. Hustadvikan maapinta-ala on 508 neliökilometriä ja asukasluku 13 341 vuoden 2023 alussa. Sen hallinnollinen keskus on Elnesvågenin taajama. ==Kuvia== Storseisundbrua, Southwest view 20150604 2.jpg|Storseisundetin silta yhdistää Hustadvikan ja Averøyn kunnat. Eide-kirke-paa-Nordmore.jpg|Eiden kirkko ==Tunnettuja henkilöitä== * Edvard Hoem (s. 1949), kirjailija * Ola Kvernberg (s. 1981), jazzmuusikko * Jim Svenøy (s. 1972), estejuoksija ==Lähteet== ==Aiheesta muualla== *
Ola Kvernberg

Ola Kvernberg (s. 16. kesäkuuta 1981) on norjalainen jazzviulisti ja säveltäjä. Hän on kotoisin Frænasta. ==Lähteet== ==Aiheesta muualla== Luokka:Norjalaiset viulistit Luokka:Norjalaiset säveltäjät Luokka:Norjalaiset jazzmuusikot Luokka:Vuonna 1981 syntyneet Luokka:Elävät henkilöt
Eiden kirkko (Hustadvika)

Eiden kirkko () on puinen pitkäkirkko Hustadvikan kunnassa Møren ja Romsdalin läänissä Norjassa. Se valmistui vuonna 1871 arkkitehti Jacob Wilhelm Nordanin suunnittelemana. ==Lähteet== ==Aiheesta muualla== Luokka:Norjan puukirkot Luokka:Hustadvika
Elnesvågen

Elnesvågen on taajama Hustadvikan kunnassa Møren ja Romsdalin läänissä Norjassa ja kuntansa hallinnollinen keskus. Taajaman pinta-ala on 2,2 neliökilometriä ja asukasluku 2 625 vuonna 2022. Moxy MT 40B.jpg|Elnesvågenissa valmistetaan Moxy-merkkisiä dumppereita. Yhtiö kuuluu nykyisin Hyundai-konserniin. ==Lähteet== Luokka:Hustadvika Luokka:Norjan taajamat
Poppikoulu

Poppikoulu oli Yle Radio Suomessa vuosina 2004–2023 lähetetty viikottainen tietokilpailu, jossa kaksi kuuntelijaa kilpaili keskenään musiikin tietämyksellään. Voittaja jatkoi halutessaan kisaa seuraavallakin viikolla ja sai uuden vastustajan viikkokysymykseen oikein vastanneiden kuuntelijoiden joukosta. Ohjelman erikoisjaksoissa oli kisaajina kuuntelijoiden sijasta muusikoita. Ohjelman kysymysten aiheina olivat: * Suomi-iskelmä * Suomalainen pop ja rock * Ulkomainen pop ja rock * Roots * 1960-luku * Ajankohtainen * Elokuva ja TV * Jokeri Kisaajat valitsivat näistä yhden aihealueen ja saivat toisen nopanheitolla, eli ohjelman aikana kisattiin neljässä aihealueessa. Kustakin aihealueesta esitettiin neljä kysymystä, joihin aihealueen valinnut/saanut vastasi jälkimmäisenä. Kilpailun voitti luonnollisesti hän, joka keräsi kisan aikana enemmän pisteitä. Tasapelin sattuessa esitettiin numerokysymys, johon lähimmäksi oikeaa vastannut voitti kisan. Kisaajia kutsuttiin leikkisästi "poppilaiksi" ja juontajina "popettajiksi". Palkintona oli aluksi musiikkituotteita ja myöhemmin Poppilas- ja Priimus-t-paitoja. Ohjelman juontajina toimivat muun muassa Veli Kauppinen, Josper Knutas, Tero Liete, Teppo Nättilä ja Kai Ulmanen. Poppikoulun viimeinen jakso esitettiin vuoden 2023 lopussa. ==Lähteet== Luokka:Suomalaiset radion musiikkiohjelmat Luokka:Yle Radio Suomen ohjelmat
Moxy

Moxy (virallisesti Doosan Infracore Norway AS) on norjalainen maansiirtokoneiden valmistaja. Se perustettiin vuonna 1974. Yhtiö siirtyi vuonna 2008 eteläkorealaisen Doosan-konsernin omistukseen, joka puolestaan yhdistyi Hyundain kanssa vuonna 2021. Vuonna 2023 Doosan-brändi korvattiin uudella Develon-nimellä. ==Kuvia== Moxy Truck.jpg|Moxyn valmistama dumpperi. Big toy truck! (7167339455).jpg|Moxy-nimi vaihtui myöhemmin Doosaniksi, nykyisin dumppereita valmistetaan Develon-brändillä. ==Lähteet== ==Aiheesta muualla== Luokka:Norjalaiset yritykset Luokka:Konevalmistajat Luokka:Hyundai Luokka:Hustadvika
Andreas Peter Bernstorff

Andreas Peter Bernstorff (28. elokuuta 1735 Hannover, Saksa – 21. kesäkuuta 1797 Kööpenhamina, Tanska) oli tanskalainen kreivi ja valtiomies. Hän toimi vuodesta 1773 ulkoministerinä ja pyrki pitämään hyvät välit Venäjään Ruotsin Kustaa III:n mahdollisten laajentumispyrkimysten varalta. Hänet erotettiin 1780, mutta hän nousi uudelleen ulkoministeriksi 1784 ja jatkoi virassa kuolemaansa saakka. Tällä kertaa hän yritti lähentyä Ruotsia, mutta Kustaa III:n sodassa Venäjää vastaan 1788–1790 Tanskan oli vuonna 1773 solmitun liittolaissopimuksen mukaan tultava Venäjän avuksi. Sotaan osallistumista kuitenkin rajoitettiin hyvin vähäiseksi. Vuonna 1794 Tanska ja Ruotsi julistautuivat neutraaleiksi Ranskan vallauskumoussotien puhjettua. Tanskan pysyminen sotien ulkopuolella hyödytti maan taloutta. Sisäpolitiikassa Bernstorff toteutti merkittäviä uudistuksia maatalouteen. Bernstorffin setä Johan Hartvig Ernst Bernstorff ja poika Christian Günther Bernstorff toimivat niin ikään ulkoministereinä. Thorvaldsens 2 Bernstoff.jpg|Bertel Thorvaldsenin veistämiä Bernstorffia esittäviä rintakuvia. Jens Juel - A. P. Bernstorff i rød dragt bærende elefantordenens blå bånd og stjerne.png|Jens Juelin maalaama muotokuva. Bernstorff and Frederick VI.JPG|Bernstorff ja kruununprinssi Fredrik VI. Bernstoffsgade - Copenhagen Central Station.jpg|Kööpenhaminan Bernstorffsgade on nimetty Andreas Peter Bernstorffin mukaan. Kadun varrella sijaitsee muun muassa kuvassa näkyvä Kööpenhaminan päärautatieasema. ==Lähteet== ==Aiheesta muualla== Luokka:Tanskalaiset aateliset Luokka:Tanskan ulkoministerit Luokka:Kreivit Luokka:Vuonna 1735 syntyneet Luokka:Vuonna 1797 kuolleet
Väriskaala

Väriskaala () tarkoittaa tietokonegrafiikassa ja valokuvauksessa värialuetta, jonka mukaan värit voidaan toistaa näyttölaitteella. Skaalan laajuudesta riipuen näyttö voi toistaa eri määrän värejä. Monet näytöt voivat toistaa 16,7 miljoonaa väriä, mutta jotkin voivat toistaa enemmän. Väriskaalaa koskevia standardeja ovat muun muassa sRGB, Adobe RGB ja DCI-P3. Väriskaalat vaihtelevat käyttötarkoituksen mukaan. sRGB on johdettu televisioille tarkoitetusta Rec.709-määrittelystä, Adobe RGB on suunnattu painotuotteisiin, ja elokuvateollisuudesta lähtenyt DCI-P3 on yleistynyt älypuhelimissa ja tietokoneissa. Skaalat kohdistuvat eri värisävyihin, esimerkiksi DCI-P3 laajenee punaisen ja keltaisen sävyihin ja Adobe RGB laajenee vihreän ja syaanin sävyihin. Laaja väriskaala (WCG) on usein käytössä samaan aikaan HDR- tekniikan kanssa, mutta ne eivät ole sama asia. ITU Rec BT.2020 -suosituksen mukainen skaala sisältää 150 prosenttia enemmän värejä kuin sRGB. Pointerin väriskaala on Michael R. Pointerin vuonna 1980 esittämään tutkimukseen perustuva skaala, joka on approksimaatio ihmissilmän näkemästä väriskaalasta. Tieto väriskaalasta on tarpeen kun käytetään erilaisia näyttölaitteita tai tulostetaan digitaalisesti tehtyjä kuvia. Väriskaalaa voi laajentaa lisäämällä päävärejä tavallisesti käytettyyn kolmeen. Joitakin useamman päävärin näyttölaitteita on julkaistu. == Katso myös == * Värisyvyys * Väriavaruus == Lähteet == == Aiheesta muualla == * A Review of RGB Color Spaces (PDF) Luokka:Väriavaruudet Luokka:Tietokonegrafiikka Luokka:Digitaalinen valokuvaus
Iain Armitage

Iain Armitage (s. 15. heinäkuuta 2008, Savannah, Georgia, Yhdysvallat) on yhdysvaltalainen näyttelijä. Hän on esiintynyt muun muassa televisiosarjoissa Young Sheldon ja Big Little Lies. Armitage teki debyyttinsä Kova laki: Erikoisyksikkö -sarjan jaksossa vuonna 2017. == Lähteet == == Aiheesta muualla == * Luokka:Yhdysvaltalaiset elokuvanäyttelijät Luokka:Yhdysvaltalaiset lapsinäyttelijät Luokka:Yhdysvaltalaiset televisionäyttelijät Luokka:Vuonna 2008 syntyneet Luokka:Elävät henkilöt
Marko Nurmi

Marko Nurmi on suomalainen näyttelijä ja muusikko. Hän on valmistunut teatteritaiteen maisteriksi Taideyliopiston Teatterikorkeakoulusta 2018. Nurmi on näytellyt Lahden Kaupunginteatterissa, Mikkelin teatterissa sekä Porin teatterissa. Hän soittaa yhtyeissä Kullervon Perilliset Duo sekä Flynoise bändissä. == Filmografia == Elokuva Elokuva Elokuva Vuosi Elokuva Rooli 2017 Ensitreffit Elokuva Tarmo 2018 Lyhytelokuva: Mise En Place Pomo 2020 Lyhytelokuva: Suo Kunnan Kirjuri Televisiosarjat Televisiosarjat Televisiosarjat Vuosi Sarja Rooli 2021 Made in Finland Lassi Forssman Luokka:Suomalaiset näyttelijät Luokka:Elävät henkilöt Luokka:Syntymävuosi puuttuu
Suomalais-Vietnamilainen Buddhadhamma Yhteisö

Suomalais-Vietnamilainen Buddhadhamma Yhteisö on 16. joulukuuta 2015 rekisteröity uskonnollinen yhdyskunta. Yhteisön keskuksena toimii Dai Tho -temppeli Keravalla. Uskonnollisen yhdyskunnan johtaja on apotti munkki Nguyen Van Tan (Vijja Viriyo). == Katso myös == * Luettelo Suomen buddhalaisista yhteisöistä Luokka:Suomen buddhalaiset yhdyskunnat Luokka:Uskonto Helsingissä
Cuora pani

Cuora pani on harvinainen aasialainen kilpikonnalaji. Sitä tavataan vain Kiinassa. Kansainvälinen luonnonsuojeluliitto IUCN on luokitellut lajin äärimmäisen uhanalaiseksi. Tuorein arvio on vuodelta 2000. Cuora pani -konnien kilpi on 10–20 cm pitkä. Kilpi on ruskea, pää keltainen tai oliivinvihreä. Koiraat ovat pienempiä ja litteämpiä kuin naaraat. Laji elää vuolaissa vuoristopuroissa pienellä alueella, jossa voi talvella olla jopa –20 °C pakkasta. Paikalliset asukkaat pitivät sitä aiemmin myrkyllisenä, mutta 1980-luvulta asti sitä on pyydystetty myyntiin. Nykyisin luonnosta pyydystetään vähemmän kuin kymmenen yksilöä vuodessa. Vankeudessa elää alle 500 yksilöä, niistä hyvissä olosuhteissa alle sata. == Lähteet == == Aiheesta muualla == * Cuora pani Reptile Database Luokka:Kilpikonnat Luokka:Uhanalaiset matelijat Luokka:Äärimmäisen uhanalaiset lajit
Jacques de Boutkovsky

Jacques (Jacob) de Boutkovsky, sukunimi esiintyy myös muodossa Butkovski (1. joulukuuta 1858 – 20. elokuuta 1950) oli venäläissyntyinen Suomeen asettunut sellotaiteilija ja sellonsoiton opettaja.Jorma Lappalainen : Vallankumousta paennut huippusellisti päätyi Tampereelle, Tampereen seudun sukututkimusseura ry 25.3.2023J. J. Butkovski 80-vuotias, Aamulehti, 01.12.1938, nro 325, s. 7, Kansalliskirjaston digitaaliset aineistot90 år, Tammerfors Aftonblad, 01.12.1948, nro 227, s. 3, Kansalliskirjaston digitaaliset aineistotJacques de Boutkovsky 80 vuotta, Muusikerilehti : Suomen muusikeriliiton äänenkannattaja, 01.10.1938, nro 7, s. 11, Kansalliskirjaston digitaaliset aineistot Boutkovsky aloitti vuonna 1872 14-vuotiaana musiikkiopintonsa Nikolai Rubinšteinin johtamassa Moskovan konservatoriossa. Hänellä oli siellä musiikin teorian opettajana oli säveltäjä Pjotr Tšaikovski, viulunsoiton opettajina Laub ja Hrimaly sekä sellonsoiton opettajana Fitzenhagen. Boutkovskyn perhe muutti Pietariin vuonna 1874 ja hän siirtyi opiskelemaan Pietarin konservatorioon, jossa hänen sellonsoiton opettajanaan oli yliopettaja Markus ja pianonsoiton opettajana professori Tshern. Boutkovsky opiskeli Pietarin konservatoriossa seitsemän vuotta. Kahtena viimeisenä opintovuonna hänen sellonsoiton opettajanaan oli professori Davidoff. Boutkovskyn lahjakkuus herätti huomiota ja hänet kiinnitettiin vuonna 1889 keisarillisen hoviorkesterin solistiksi. Tässä orkesterissa oli mukana myös suomalaisia muusikoita. Boutkovsky jäi orkesterista eläkkeelle 1914, muutti sitten Suomeen ja hänestä tuli Suomen kansalainen. Venäjän vallankumouksen ja vuoden 1918 mullistusten seurauksena Boutkovskyn menetti eläkkeensä ja hän palasi sitten aktiiviseksi muusikoksi. Boutkovsky asui 1920-luvulta lähtien Tampereella, toimi Tampereen kaupunginorkesterin soolosellistinä sekä sellonsoiton opettajana. Jacques de Boutkovsky oli naimisissa Alexandrine de Boutkovskyn (1866–1964) kanssa. Heidät on haudattu Kalevankankaan hautausmaalle. Heidän poikansa Aleksander (s. 1893) asui myös Suomessa.Hautahaku.fi : Boutkovsky Jacques == Lähteet == Luokka:Venäläiset sellistit Luokka:Suomalaiset sellistit Luokka:Suomen venäläiset Luokka:Vuonna 1858 syntyneet Luokka:Vuonna 1950 kuolleet
Cuora zhoui

Cuora zhoui on harvinainen aasialainen kilpikonnalaji. Sitä tavataan vain Kiinassa. Kansainvälinen luonnonsuojeluliitto IUCN on luokitellut lajin äärimmäisen uhanalaiseksi. Tuorein arvio on vuodelta 2000. Cuora zhoui -konnien kilpi on 15–22 cm pitkä. Kilpi on tumma, pää kellertävä ja silmän alapuolella kulkee leveähkö keltainen juova. Lajia ei ole koskaan tavattu luonnosta, se on määritetty yksilöistä, joita myytiin markkinoilla Kiinan ja Vietnamin rajalla. Vuosien 1990 ja 2010 välillä myyntiin tuli alle 200 yksilöä, sen jälkeen ei yhtään. Vankeudessa elää noin 140 yksilöä, mutta vankeudessa lisääntyminen on harvinaista. == Lähteet == == Aiheesta muualla == * Cuora zhoui Reptile Database Luokka:Kilpikonnat Luokka:Uhanalaiset matelijat Luokka:Äärimmäisen uhanalaiset lajit
Pixiv

Pixiv () on japanilainen sekä ammattilaisten että amatöörien omien piirroskuvien jakamiseen erikoistunut yhteisöpalvelusivusto. Sen avasi Takanori Katagiri (片桐孝憲) ystävänsä Takahiro Kamitanin kanssa syksyllä 2007. Sivusto on tarkoitettu pääasiassa omien piirrosten jakamiseen. Valokuvia ei sallita kuin joissain harvoissa tapauksissa, kuten piirroksen taustakuvana. Lisäksi sivustolta on kielletty pornografia ja tekijänoikeuksien suojaamia hahmoja kuvaavat kuvat. Tekoälyllä generoitu materiaali on merkittävät sellaiseksi. Kuvien lisäksi sivustolla voi julkaista omia tarinoita.https://www.pixiv.net/terms/?page=guideline Sivusto keräsi 10 000 käyttäjää ensimmäisen kahden viikon aikana, ja sen pyörittämiseen perustettiin Crook (クルーク) -yhtiö ylläpitämään sivustoa. Vuoden päästä käyttäjiä oli 380 000 ja sivusto keräsi 360 miljoonaa sivulatausta kuukaudessa. Ulkomaisia sivunlatauksia oli 4 %, merkittävimpinä Taiwan, Kiina, Yhdysvallat ja Etelä- Korea. Yhtiö nimi vaihdettiin muotoon Pixiv Co., Ltd.https://www.rbbtoday.com/article/2008/10/27/55273.html https://www.itmedia.co.jp/news/articles/0809/05/news111.html Pixiv-yhtiön päämaja on Sendagayassa Tokion Shibuyassa. Takanori Katagiri toimii edelleen Pixivin toimitusjohtajana.https://www.crunchbase.com/person/takeshi-katagiri Pixivillä on erillinen pixivFANBOX-palvelu, jolla voi luoda maksullista sisältöä faneille tarjoavan palvelun.https://fanbox.pixiv.help/hc/en- us/articles/360003723893-What-is-pixivFANBOX- ==Lähteet== * https://medium.com/ignition-int/all-for-one-pixiv-management-pursues- accomplishment-of-the-team-53c307e6264f === Viitteet === Luokka:Yhteisöpalvelut Luokka:Japanilaiset verkkosivustot
Hvalerin kirkko

Hvalerin kirkko () on keskiaikainen kivikirkko Norjassa Østfoldin läänissä Hvalerin kunnassa. Se on rakennettu 1100-luvulla. ==Lähteet== ==Aiheesta muualla== Luokka:Norjan kivikirkot Luokka:Hvaler
Lasse Kolsrud

Lasse Kolsrud (s. 27. maaliskuuta 1959 Moss) on norjalainen näyttelijä, joka on tehnyt uransa pääosin Det Norske Teatretissa, jossa hän on näytellyt vuodesta 1990. Tätä ennen hän oli kiinnitettynä Trøndelagin teatteriin vuosina 1986–1990. Kolsrud on esiintynyt lisäksi televisiossa ja elokuvissa. Vuonna 2003 hän teki ensimmäisen teatteriohjauksensa ja sai siitä vuoden tulokkaan Hedda-palkinnon. ==Lähteet== ==Aiheesta muualla== Luokka:Norjalaiset näyttelijät Luokka:Vuonna 1959 syntyneet Luokka:Elävät henkilöt
Skjærhalden

Skjærhalden on taajama Kirkøyn saarella Hvalerin kunnassa Østfoldin läänissä Norjassa ja kuntansa hallinnollinen keskus. Taajaman pinta-ala on 0,9 neliökilometriä ja asukasluku 923 vuonna 2023. Skjærhaldenista on lauttayhteyksiä moneen suuntaan ja vuonna 1989 valmistuneen tunnelin kautta myös maantieyhteys Fredrikstadiin. Skjærhalden on suosittu lomanviettokohde. ==Lähteet== ==Aiheesta muualla== Luokka:Hvaler Luokka:Norjan taajamat
TV Tropes

TV Tropes on vuonna 2004 perustettu wiki-sivusto. Sen alkuperäinen tavoite oli kuvata ja dokumentoida populaarikulttuurissa esiintyviä yleisiä juonenkäänteitä ja kliseitä eli trooppeja (). Alun perin sivusto kuvasi lähinnä elokuvien ja television ilmiöitä. Sittemmin se laajentui kirjallisuuteen, sarjakuviin, videopeleihin, fanifiktioon ja todelliseen maailmaan. Sivuston nykyinen kuvaus on ”kaikenkattava populaarikulttuurin wiki” (the all devouring pop-culture wiki). Sivusto julkaisi sisältönsä vapaalla Creative Commons CC BY-SA -lisenssillä, mutta joskus vuosina 2012–2014 se on vaihtanut lisenssinsä sallimaan vain epäkaupallisen käytön. Tämä tapahtui sen jälkeen, kun Googlen mainokset vedettiin pois sivustolta aikuisille tarkoitetun sisällön vuoksi, ja vain aikuisille tarkoitettu materiaali kiellettiin wikistä, minkä jälkeen sen sisältö kopioitiin kahteen uuteen wikiin.https://soylentnews.org/article.pl?sid=14/05/15/1938243 TV Tropes käyttää omaa versiotaan PmWiki-ohjelmistosta, jota on muokattu sen verran, että alkuperäistä koodia ei ole jäljellä.https://www.pmwiki.org/wiki/PmWiki/PmWikiUsers ==Lähteet== * https://www.latimes.com/archives/la-xpm-2010-feb-28-la-ca- tropes28-2010feb28-story.html * https://tvtropes.org/ * https://web.archive.org/web/20090802130143/https://media.www.thecurrentonline.com/media/storage/paper304/news/2009/02/23/ArtsAndEntertainment/Tvtropes.org.Harnessing.The.Might.Of.The.People.To.Analyze.Fiction-3643420.shtml ===Viitteet=== Luokka:Elektroniset tietoteokset
MZKT

Minskin pyörävetäjien tehdas eli MZKT (, ) on raskaiden ajoneuvojen valmistaja Valko-Venäjän Minskissä. Se valmistaa siviilikuorma-autoja Volat-merkillä (, "jättiläinen"). Yhtiöllä on yli 4000 työntekijää. Vuodesta 2015 myös Njoman-linja-autotehdas Lidassa (АЗВ «Нёман», ven. Неман) on kuulunut yhtiön alaisuuteen. Tehdas on kokonaisuudessaan Valko-Venäjän valtion omistama.https://www.mzkt.by/by/about/ Yhtiö perustettiin 23. heinäkuuta 1954. Tällä päivämäärällä Minskin autotehdas № 15 toteutti Neuvostoliiton ministerineuvoston ja auto-, traktori- ja maatalouskoneteollisuuden ministerin määräyksen ja perusti erityissuunnittelutoimisto № 1:n autotehtaalle suunnittelemaan raskaita tykinvetäjiä ja niiden moottoreita.https://www.mzkt.by/by/about/history/ MZKT irrotettiin MAZ:sta helmikuussa 1991 omaksi yhtiökseen.https://www.globalsecurity.org/military/world/belarus/mzkt.htm File:9K332 Tor-M2, MAKS 2011 -04.jpg | MZKT-6922 Tor-ilmatorjuntaohjuksen alustana File:Moscow Victory Parade 2010 - Training on May 4 - img14.jpg | MZKT-7930 Iskander-ohjuksen alustana File:19-03-2012-Parade-rehearsal - Topol-M.jpg | MZKT-79221 Topol-M-ohjuksen alustana File:Belarus-Volot Transporting T-72-1.jpg | MZKT-74135 kuljettaa panssarivaunua File:Парад по случаю Дня независимости Белоруссии при участии авиации ЗВО (13).jpg | Volat V1 -panssariauto File:APC Volat V2 (05).jpg | Volat V2 File:MZKT (Volat) military vehicle.jpg | МЗКТ-5002 File:MZKT-600103 (2).jpg | МЗКТ-6001 File:MZKT-600203.jpg | МЗКТ-600203 ==Lähteet== Luokka:Valkovenäläiset yritykset Luokka:Kuorma-autonvalmistajat
Edmond (Oklahoma)

thumb|Old North Tower, Keski-Oklahoman yliopisto, Edmond Edmond on Oklahoman osavaltion keskiosissa sijaitseva kaupunki.Ashley Colbert, Moving to Edmond OK Living in Oklahoma, viitattu 2.12.2023 Se kuuluu Oklahoman piirikuntaan ja sijaitsee välittömästi Oklahoma Cityn pohjoispuolella.Edmond Britannica, viitattu 2.12.2023 Nykyisen Edmondin alueella vieraili vuonna 1832 kirjailija Washington Irving, joka kuvaili seutua teoksessa A Tour on the Prairies (1835John Koster, Washington Irving: A Tour on the Prairies HistoryNet 24.5.2017, viitattu 2.12.2023). Kaupunki perustettiin vuonna 1889 tapahtuneen maanvaltauksen yhteydessä valkoisten asettuessa aiemmin alkuperäiskansoille kuuluneille maille. Kaupunki nimettiin kiertävän rahtimeklari Edmond Schuyler Burdickin (1858–1909) mukaan.Edmond's Namesake Edmond History Museum, viitattu 2.12.2023 Edmondissa tuotetaan muun muassa öljytuotteita, rehuja, jauhoja ja betonia. Kaupungissa sijaitseva öljykenttä West Edmond Field on yksi maailman suurimmista. Edmondissa toimii vuonna 1890 nimellä Territorial Normal School perustettu Keski-Oklahoman yliopisto (University of Central Oklahoma). Sen lisäksi kaupungissa toimii Oklahoman kristillinen yliopisto (Oklahoma Christian University). Edmondin alueella sijaitsee Arcadia Lake. Vuoden 2020 tiedon mukaan Edmondissa on 33 julkista puistoa. Lisäksi Edmondissa on muun muassa Edmondin historian museo (Edmond History Museum).About Edmond History Museum, viitattu 2.12.2023 Kaupungin suurimpiin tapahtumiin kuuluvat Edmond Arts Festival ja Heard on Hurd -festivaali. Vuonna 2000 Edmondissa oli 68 315 ja vuonna 2010 81 405 asukasta. Vuoden 2020 väestönlaskennassa asukasluku oli jo 94 428\. Vuonna 2021 arviolta 25,8 % Edmondin asukkaista oli alle 18-vuotiaita ja 14,6 % yli 65-vuotiaita.Edmond city, Oklahoma U.S. Census Bureau QuickFacts, viitattu 2.12.2023 Rikollisuuden määrä Edmondissa on vuoden 2020 tiedon mukaan 55 % matalampi kuin Oklahomassa keskimäärin. Edmondin pormestarina aloitti ensimmäisen kautensa toukokuussa 2021 Darrell A. Davis, joka jatkoi toiselle kaudelleen toukokuussa 2023.Darrell A. Davis Edmond, Oklahoma, viitattu 2.12.2023 == Lähteet == == Aiheesta muualla == * Edmond, Oklahoma: Viralliset sivut Luokka:Oklahoman kaupungit
Yousician

Yousician on Suomessa perustettu interaktiivinen soittimen soitonopetukseen tarkoitettu sovellus, joka tarjoaa erilaisia tehtäviä ja kursseja sekä kuuntelee käyttäjän soittoa käyttäjän laitteen mikrofonin kautta. Sovellus antaa välitöntä palautetta virheistä. Yousicianissa on valittavissa viisi opiskeltavaksi tarkoitettua soitinta: Kitara, piano, basso, ukulele ja laulu, ja valittavana on noin 10 000 soitettavaa kappaletta. Sovellus palkittiin vuoden 2020 joulukuussa vuoden kotimaisena digisovelluksena, ja sillä on kymmeniä miljoonia käyttäjiä ympäri maailmaa. == Lähteet == Luokka:Musiikkikoulutus
Keski-Oklahoman yliopisto

thumb|Old North Tower, Keski-Oklahoman yliopisto Keski-Oklahoman yliopisto () on Oklahoman osavaltiossa Yhdysvalloissa toimiva yliopisto, jonka alueellinen lainsäädäntöelin päätti 24. joulukuuta 1890 perustaa alun perin normaalikouluna Edmondin kaupunkiin. Sen ensimmäinen nimi oli Territorial Normal School. Oppilaitoksen nimi ja asema ovat sittemmin muuttuneet moneen otteeseen.History of the University of Central Oklahoma University of Central Oklahoma, viitattu 2.12.2023 QS World University Rankings -vertailussa vuodelle 2024 Keski-Oklahoman yliopisto pääsi sijalle 1201.University of Central Oklahoma Top Universities, viitattu 2.12.2023 == Nimet == * Territorial Normal School (1890–1904) * Central State Normal School (1904–1919) * Central State Teachers College (1919–1939) * Central State College (1939–1971) * Central State University (1971–1990) * Keski-Oklahoman yliopisto (University of Central Oklahoma, 1990–) == Historia == Ensimmäinen opiskelijaryhmä aloitti opintonsa Territorial Normal Schoolissa marraskuussa 1891. Lokakuussa 1891 oli valittu ensimmäiseksi puheenjohtajaksi Richard Thatcher. Kesällä 1892 alettiin rakentaa kampuksen ensimmäistä rakennusta, Old North Toweria. Vuonna 1897 valmistuivat ensimmäiset opiskelijat, ja kesäkuussa 1902 perustettiin oppilaitoksen alumnien järjestö. 29\. joulukuuta 1919 normaalikoulu päätettiin muuttaa nelivuotisia kandidaatin tutkintoja opettajiksi opiskeleville myöntäväksi korkeakouluksi. Vuodesta 1939 korkeakoulu sai myöntää tutkintoja ilman opettajan sertifikaatteja, mutta vuonna 1954 se sai oikeuden opetuksen (vuodesta 1969 kasvatustieteiden) maisterin tutkintojen toteuttamiseen. Vuonna 1966 otettiin käyttöön korkeakoulun vaakuna ja motto "Ubi motus est". Vuodesta 1971 korkeakoululla on ollut virallinen yliopiston asema. Tuona vuonna sille myönnettiin oikeus tarjota humanististen tieteiden maisterin tutkintoja englannin kielessä sekä liikehallinnon maisterin tutkintoja. Vuonna 1990 Keski-Oklahoman yliopisto sai nykyisen nimensä, ja vuonna 2003 sen yhteyteen perustettiin Oklahoma Center for Arts Education. Vanhin yliopistorakennus, Old North Tower sai virallisen aseman kansallisena historiallisena kohteena 9. marraskuuta 1972. Keski- Oklahoman yliopiston puheenjohtajiin ovat kuuluneet Oklahoman kuvernöörinä toiminut George Nigh ja vuonna 2019 ensimmäisenä naispuolisena puheenjohtajaksi valituksi tullut Patti Neuhold-Ravikumar. == Opiskelijoita == * Jim Beaver, näyttelijäAbout Jim Beaver Life's That Way, viitattu 2.12.2023 * Lauren Nelson, vuoden 2007 Miss America == Lähteet == Luokka:Oklahoman yliopistot ja korkeakoulut
131 (luku)

131 (satakolmekymmentäyksi) on luonnollinen luku, jota edeltää luku 130 ja seuraa luku 132. == Matematiikassa == * 131 on alkuluku. * 131 on Sophie Germainin alkuluku. * 131 on 127:n alkulukuserkku. * 131 on palindromi. * 131 kuuluu Ulamin lukuihin. * 131 voidaan muodostaa kolmen peräkkäisen alkuluvun summana: 41+43+47. (alkuluvut) * 131 on toinen alkuluku takaperin binäärijärjestelmässä: 11000001_2 = 193. * 131 on yksi vain 24:stä ei- yhdistetystä luonnollisesta luvusta, jonka mitkään peräkkäiset numerot (1, 3, 13, 31 tai 131) eivät muodosta yhdistettyä lukua. == Luonnontieteissä == * Ksenon-131 on ksenonin vakaa isotooppi. * Radioaktiivista jodi-131:tä käytetään lääketieteessä.Iodine – Chemistry Explained * 131 Vala on asteroidi. == Muissa yhteyksissä == * Alkuperäinen seututie 131 on nykyään yhdystie 1311. * Fiat 131 on henkilöauto. * ZIL-131 on kuorma-auto. * STS-131 oli avaruussukkulalento, jonka aikana avaruudessa oli ensimmäistä kertaa neljä naista yhtä aikaa ja kaksi japanilaista yhtä aikaa (sisältää Kansainvälisellä avaruusasemalla ennestään olleet astronautit). * TASO 131 on tietokonepeli. == Lähteet == Luokka:Luonnolliset luvut
Pentti Heikonen

Pentti Olavi Heikonen (s. 8. elokuuta 1935 Turku) on suomalainen eläköitynyt yritysjohtaja, joka on saanut teollisuusneuvoksen arvonimen. Viitattu 2.12.2023. Heikosen vanhemmat olivat maalarimestari Reitto Johannes eli Hannes Heikonen ja Kerstin Hilda Elg. Hän avioitui 1959 opettaja Mirja Siviä Nymanin kanssa. Heikonen tuli ylioppilaaksi Turun lyseosta 1955 ja valmistui ekonomiksi Turun kauppakorkeakoulusta 1959. Hän oli Raision Tehtaat Oy:n laskentapäällikkö 1959–1970, taloussuunnittelupäällikkö 1970–1973, hankintaryhmän johtaja 1973–1981, kasviöljyteollisuusyksikön johtaja 1981–1985, kasviöljy- ja tärkkelysteollisuuden johtaja 1986–1992 ja raaka- aineteollisuuden johtaja 1993–1997. Heikonen oli myös Raision Tehtaat Oy:n hallituksen jäsen 1981–1987 ja varajäsen vuodesta 1987 sekä Raision Tehtaat -yhtymän, vuodesta 1993 Raision Yhtymä, johtoryhmän jäsen 1973–1997. Hänellä on myös ollut useita liike-elämän ja muita asiantuntija- ja luottamustehtäviä. Teollisuusneuvoksen arvonimen Heikonen sai 1995. (e-vapaa) == Lähteet == Luokka:Suomalaiset yritysjohtajat Luokka:Vuonna 1935 syntyneet Luokka:Elävät henkilöt
Heikonen

Heikonen on muun muassa seuraavien suomalaisten henkilöiden sukunimi: * Arvo Rafael Heikonen (1892–1961), juristi ja professori, Turun kauppakorkeakoulun kansleri * Matti Heikonen (1937–2005), maatalous- ja elintarviketieteilijä, tekniikan tohtori * Pentti Heikonen (s. 1935), yritysjohtaja, teollisuusneuvos
Pelastuskapseli

Pelastuskapseli on pieni suljettu laite, jonka tarkoitus on pitää yksi tai muutama ihminen turvassa ulkoiselta uhalta tai evakuoida heidät pois jostain, esimerkiksi suuremmasta aluksesta hätätilanteessa. Fiktiivisissä teoksissa erilaisia pelastuskapseleita löytyy usein science fictionista. == Tosielämän sovelluksia == === Avaruusaluksissa === Avaruusasemille on suunniteltu "pelastusveneiksi" kapseleita, joilla miehistö voisi palata vahingoittuneelta asemalta takaisin Maahan. Esimerkiksi Kansainväliselle avaruusasemalle suuniteltiin NASA X-38, mutta se ei tullut koskaan käyttöön, vaan pelastusveneen virkaa on toimittanut Sojuz tai Crew Dragon -avaruuskapseli. === Ilma-aluksissa === Muutamissa sotilaslentokoneissa heittoistuimet on korvattu erityisillä pelastuskapseleilla, koska kone lentää liian korkealla tai nopeasti turvallista heittoistuinhyppyä varten. Tällöin evakuointitilanteessa koko ohjaamo tai sulkeutuva heittoistuinkapseli irtoaa koneesta ja laskeutuu laskuvarjoilla, pitäen miehistön turvassa sisällä. Esimerkiksi yhdysvaltalaiset X-2, B-58, XB-70, F-111 ja B-1A -lentokoneet käyttävät jonkinlaista suljettua pelastuskapselia. === Sukellusveneissä === Useat venäläiset sukellusveneet ovat varustettu kapseleilla, joilla miehistö voidaan nostaa pintaan hätätilanteessa. Länsimaisissa sukellusveneissä pelastautuminen tapahtuu yleensä pintaan vetävillä pelastuspuvuilla tai paikalle kuljetettavalla pienellä pelastussukellusveneellä. === Luonnonkatastrofeissa === Lentokoneinsinööri Julian Sharpe suunnitteli vuoden 2004 tsunamin jälkeen kaksipaikkaisen alumiiniisen pallon erilaisia luonnonkatastrofeja varten. Pelastuskapselissa on tarvikkeita muutaman päivän selviytymiseen ja se kestää jonkin verran iskuja ja laavaa. Sharpen Survival Capsules -yritys myy eri kokoisia pelastuskapseleita ja väittää niiden kestävän kaikki mahdolliset katastrofit. === Onnettomuuksissa === Chilen kaivosonnettomuudessa 2010 loukkuun jääneet kaivosmiehet pelastettiin kapeaa kuilua pitkin yksitellen maanpinnalle Fenix 2 -nimisellä pelastuskapselilla. Kapseli oli lähes neljä metriä kokea, mutta vain hieman yli 53 senttimetriä halkaisijaltaan. Testikapseli oli nimeltään Fenix 1. Chileläiset suunnittelivat kapselit yhdessä Nasan kanssa. == Fiktiossa == Pelastuskapseleita on useissa fiktiivisissä teoksissa. Scifissä, kuten Star Wars ja Star Trek -sarjoissa, avaruusaluksissa on usein pelastuskapselit. Joissain elokuvissa esiintyy Air Force One -lentokoneen pelastuskapseli, muun muassa elokuvissa Air Force One ja Big Game. Oikeasti presidentin VC-25A -lentokone ei ole varustettu pelastuskapselilla. Pelastuskapseli () on vuonna 1993 julkaistu elokuva ja Escape Pod () on vuonna 2023 julkaistu elokuva. == Katso myös == * Pelastusvene == Lähteet == Luokka:Liikenneturvalaitteet
Hilda Ekqvist-Krook

Hilda Ekqvist-Krook (13. helmikuuta 1865 – 30. marraskuuta 1938 Helsinki) oli suomalainen posliinimaalaaja ja tunnettu posliinimaalauksen opettaja.Kuolinilmoitus, Uusi Suomi, 01.12.1938, nro 325, s. 3, Kansalliskirjaston digitaaliset aineistotKuolleita, Helsingin Sanomat, 02.12.1938, nro 326, s. 7, Kansalliskirjaston digitaaliset aineistotDödsfall, Hufvudstadsbladet, 01.12.1938, nro 325, s. 8, Kansalliskirjaston digitaaliset aineistot Hilda Ekqvist-Krook opiskeli posliinimaalausta sekä Suomessa että ulkomailla. Hänen taiteelleen oli ominaista tunnontarkka huolellisuus. Ekqvist-Krook toimi myös posliinimaalauksen opettajana Helsingissä ja hänellä oli lukuisia oppilaita. Hilda Ekqvist-Krook kuoli 73-vuotiaana marraskuussa 1938. Hänet on haudattu Hietaniemen hautausmaalle.Billoin Graves : Hilda Ekqvist-Krook == Lähteet == Luokka: Suomalaiset taidemaalarit Luokka: Vuonna 1865 syntyneet Luokka: Vuonna 1938 kuolleet
Carl Fredrik Stierwald

Carl Fredrik Stierwald [Sti:rvald] (1721–1784) oli ruotsalainen, Suomessa toiminut maanmittari. Hänet määrättiin 1748 komissiomaanmittariksi Pohjanmaalle, jossa hän työskenteli 1750–1754 Laihialla. Hän kirjoitti Laihiasta tarkan pitäjänkertomuksen (säilytetty Vaasan maanmittarikonttorin arkistossa), jossa hän ensimmäisenä tieteellisten havaintojen perusteella käsittelee Suomen klimatologiaa koskevia kysymyksiä. Stierwaldin pitäjänkertomuksen mukaan E. O. Runeberg kirjoitti Ruotsin tiedeakatemian palkitseman kuvauksen Beskrifning öfver Laihela socken i Österbotten, josta 1758 osia ilmestyi tiedeakatemian julkaisuissa.Stierwald, Carl Fredrik, Tietosanakirja. Osa 9, palsta 54. Tietosanakirja-osakeyhtiö 1917 Stierwaldin poika oli senaattori Reinhold Wilhelm Stierwald. Viitattu 2.12.2023. ==Lähteet== Luokka:Ruotsalaiset maanmittarit Luokka:Vuonna 1721 syntyneet Luokka:Vuonna 1784 kuolleet
Neurosymbolinen tekoäly

Neurosymbolinen tekoäly ja neurosymbolinen keinoäly () on eräänlainen tekoälytyyppi, joka yhdistää neuraalisen ja symbolisen tekoälyarkkitehtuurit molempien heikkouksien korjaamiseksi ja tarjoaa vankan tekoälyn, joka kykenee päättelyyn, oppimiseen ja kognitiiviseen mallintamiseen. Kuten Valiant ja muut ovat todenneet, monipuolisten kognitiivisten laskennallisten mallien tehokas rakentaminen edellyttää symbolisen päättelyn ja tehokkaan koneoppimisen yhdistämistä. Gary Marcus on väittänyt: ”Emme voi rakentaa monipuolisia kognitiivisia malleja riittävällä, automatisoidulla tavalla ilman hybridiarkkitehtuurin, monipuolisen ennakkotiedon ja kehittyneiden päättelytekniikoiden muodostamaa kolmiyhteyttä.” Lisäksi: ”Vankan, tietoon perustuvan tekoälyn kehittämiseksi tarvitaan symbolien manipulointia. Tämä koneisto on olennainen osa työkalupakkiamme. Hyödyllisestä tiedosta suuri osa on abstraktia, joten sitä ei voi käsitellä ilman symbolien manipulointikoneistoa, joka on ainoa tunnettu työkalu tällaisen tiedon luotettavaan käsittelyyn”. Myös Henry Kautz, Francesca Rossi ja Bart Selman ovat kannattaneet neurosymbolisen tekoälyn yhdistämistä. Heidän argumenttinsa pyrkivät käsittelemään kahta ajattelutapaa, joista Daniel Kahneman kirjoittaa teoksessaan Ajattelu, nopeasti ja hitaasti. Siinä kuvataan kognition käsittävän kaksi osa-aluetta: Järjestelmä 1 on nopea, refleksiivinen, intuitiivinen ja tiedostamaton. Järjestelmä 2 on hitaampi, vaiheittainen ja eksplisiittinen. Järjestelmää 1 käytetään hahmontunnistukseen. Järjestelmä 2 huolehtii suunnittelusta, päättelystä ja harkitsevasta ajattelusta. Tämän näkemyksen mukaan syväoppiminen käsittelee parhaiten ensimmäisen tyyppistä kognitiota, kun taas symbolinen päättely käsittelee parhaiten toisen tyyppistä kognitiota. Molempia tarvitaan vankassa ja luotettavassa tekoälyssä, joka pystyy oppimaan, päättelemään ja olemaan vuorovaikutuksessa ihmisten kanssa ja ottamaan vastaan neuvoja ja vastaamaan kysymyksiin. Useat tutkijat ovat työskennelleet näiden kahden kaksoisprosessimallien parissa 1990-luvulta lähtien sekä tekoälyn tutkimuksessa että kognitiotieteessä. == Katso myös == * Konnektionismi == Lähteet == == Kirjallisuutta == === Yliopistotason oppikirjoja === * * === Tutkimusta & raportteja === * Luokka:Tekoäly
Heosemys annandalii

Heosemys annandalii on harvinainen aasialainen kilpikonnalaji. Kansainvälinen luonnonsuojeluliitto IUCN on luokitellut lajin äärimmäisen uhanalaiseksi. Heosemys annandalii -konnien kilpi voi kasvaa puolen metrin pituiseksi. Kilpi on tummanharmaa, sileäpintainen ja voimakkaasti kupera. Vatsapanssari on keltainen tai oranssinsävyinen, ja siinä on mustia läiskiä. Otsa, leuka ja kaula ovat keltaiset. Jalat ovat suuret ja niissä on räpylät. Heosemys annandalii -kilpikonnia tavataan Kambodžassa, Laosissa Mekongin alankoalueilla, Malesian pohjoisosassa, Thaimaan keski- ja eteläosassa sekä Vietnamin eteläosassa. Lajin esiintyminen Myanmarin puolella on epävarmaa. Konnat elävät suoalueilla ja kosteissa metsissä. Ne välttävät kukkuloita ja nopeasti virtaavaa vettä, mutta Bangkokin lähellä niitä on nähty Chao Phraya -joen suulla, eikä veden suolaisuus näytä haittaavan niitä. Kambodžan Tonle Sap -järven ympäristö tulvaniittyineen oli aiemmin lajin tärkein esiintymisalue, mutta konnia on pyydystetty siellä suuria määriä. Niitä pidetään myös buddhalaisten temppelien lammikoissa ja päästetään luontoon luontaisen levinneisyysalueensa ulkopuolella. Heosemys annandalii -kilpikonnat syövät lähinnä vesikasveja, ja lisäksi pudonneita hedelmiä jos niitä on tarjolla. Lajin uhanalaisuuteen ovat vaikuttaneet sopivien elinympäristöjen hävitys ja pyydystäminen ravinnoksi, lemmikeiksi ja itämaisen lääketieteen tarpeisiin. == Lähteet == == Aiheesta muualla == * Heosemys annandalii Reptile Database Luokka:Kilpikonnat Luokka:Uhanalaiset matelijat Luokka:Äärimmäisen uhanalaiset lajit
Suomen pääministereiden hautamuistomerkit

Suomen pääministereiden hautamuistomerkit on luettelo Suomen pääministereinä toimineiden henkilöiden hautamuistomerkeistä. Pääministereiden puolisot on haudattu samaan hautaan kuin heidän miehensäkin. Tasavallan presidenttinä myöhemmin toimineiden pääministereiden haudat löytyvät artikkelista Suomen presidenttien hautamuistomerkit. == Hautamuistomerkit == Kuva haudasta Pääministeri Kunta Paikka Teuvo Aura Helsinki Hietaniemen hautausmaa A. K. Cajander Kaarlo Castrén Urho Castrén Rafael Erich Turku Turun hautausmaa K.-A. Fagerholm Helsinki Hietaniemen hautausmaa Rainer von Fieandt Antti Hackzell Harri Holkeri Lauri Ingman Ahti Karjalainen T. M. Kivimäki Reino Kuuskoski Vantaa Honkanummen hautausmaa Reino R. Lehto Helsinki Hietaniemen hautausmaa, Edwin Linkomies Keijo Liinamaa Oskari Mantere Martti Miettunen Simo Simon kirkon hautausmaa Rafael Paasio Turku Turun hautausmaa Mauno Pekkala Helsinki Malmin hautausmaa Jukka Rangell Hietaniemen hautausmaa Kalevi Sorsa V. J. Sukselainen Espoo Espoon tuomiokirkon hautausmaa J. E. Sunila Helsinki Hietaniemen hautausmaa, Väinö Tanner Antti Tulenheimo Kangasala Kangasalan vanha hautausmaa Sakari Tuomioja Helsinki Hietaniemen hautausmaa Ralf Törngren J. H. Vennola Johannes Virolainen Lohja Lohjan Pyhän Laurin kirkon hautausmaa == Lähteet == Luokka:Suomen haudat ja hautamuistomerkit Luokka:Suomen pääministerit
Heosemys depressa

Heosemys depressa on harvinainen aasialainen kilpikonnalaji. Kansainvälinen luonnonsuojeluliitto IUCN on luokitellut lajin äärimmäisen uhanalaiseksi. Heosemys depressa on yksi huonoimmin tunnettuja kilpikonnalajeja. Lajin luultiin kuolleen sukupuuttoon, kunnes vuonna 1994 joitakin yksilöitä löytyi kiinalaiselta kauppatorilta. Vuonna 2009 viisi yksilöä havaittiin myanmarilaisella norsujensuojelualuueella. Heosemys depressa -kilpikonnia on tavattu Myanmarin eteläosassa Rakhinen eli Arakanin osavaltiossa ja sieltä Bangladeshin kaakkoisosiin ulottuvalla alueella. Myanmarissa ne elävät lähinnä bambumetsiköissä, mutta Bangladeshin puolella niitä on tavattu myös muunlaisissa metsissä. Ne kaivautuvat lehtikarikkeen alle ja pysyvät varsin paikoillaan yhdeksän kuukautta vuodesta, mutta sadekaudella ne voivat liikkua pitkiäkin matkoja. Heosemys depressa -kilpikonnat parittelevat kerran vuodessa. Munien kuoriutuminen kestää noin sata päivää. Jälkeläisiä on syntynyt joitakin kertoja myös eläintarhoissa. Lajin uhanalaisuuteen ovat vaikuttaneet sopivien elinympäristöjen hävitys ja pyydystäminen ravinnoksi. Sitä pidetään yhtenä maailman 25:stä uhanalaisimmasta kilpikonnalajista. == Lähteet == Luokka:Kilpikonnat Luokka:Uhanalaiset matelijat Luokka:Äärimmäisen uhanalaiset lajit
Heosemys grandis

Heosemys grandis on harvinainen aasialainen kilpikonnalaji. Kansainvälinen luonnonsuojeluliitto IUCN on luokitellut lajin äärimmäisen uhanalaiseksi. Se on varsin isokokoinen laji, kilpi voi kasvaa 48 cm pitkäksi. Kilpi on ruskea, pää oranssinruskea. Pitkin kilven keskilinjaa kulkee vaaleampi juova. Etujaloissa on suomuja, ja varpaiden välissä on räpylä. Toisin kuin monilla muilla kilpikonnalajeilla, naaraat ovat pienempiä kuin koiraat. Heosemys grandis -kilpikonnia on tavattu Vietnamissa, Laosissa, Kambodžassa, Myanmarissa ja Thaimaassa sekä Malesiassa. Se elää tulvametsissä, hitaasti virtaavissa joissa ja suoalueilla. Niitä pidetään buddhalaisten temppelien lammikoissa ja karkaa sieltä joskus ympäröivään luontoon. Heosemys grandis -kilpikonnat syövät lähinnä vesikasveja, mutta tilaisuuden tullen niille maisteuvat myös jokien selkärangattomat ja kalat. Heosemys grandis munii sadekauden päätteeksi. Munia tulee 2–6 kappaletta. Ne ovat 5–7 cm pitkiä ja painavat 50–60 grammaa. Munat kuoriutuvat 3–6 kuukauden kuluttua. Lajin uhanalaisuuteen ovat vaikuttaneet pyydystäminen ravinnoksi, etenkin Vietnamissa missä se on ollut yleisimmin syötyjä kilpikonnalajeja, sekä sopivien elinympäristöjen hävitys, etenkin Thaimaassa. == Lähteet == Luokka:Kilpikonnat Luokka:Uhanalaiset matelijat Luokka:Äärimmäisen uhanalaiset lajit
Jackson LaCombe

Jackson LaCombe (s. 9. tammikuuta 2001 Eden Prairie, Minnesota, Yhdysvallat) on yhdysvaltalainen jääkiekkoilija. LaCombe edustaa NHL-joukkue Anaheim Ducksia. Ducks varasi hänet toisella kierroksella 39. varausvuorolla vuoden 2019 NHL:n varaustilaisuudessa. Ennen NHL-uraansa LaCombe pelasi neljän kauden ajan Minnesotan yliopiston joukkueessa. Hänen pelipaikkansa on puolustaja ja hänen kätisyytensä on vasen. LaCombe on pelannut 20 NHL:n runkosarjan ottelua. Näissä otteluissa hän on syöttänyt kolme maalia. LaCombe kuului Yhdysvaltain joukkueeseen alle 20-vuotiaiden MM-kilpailuissa vuonna 2021. Turnauksen kuudessa ottelussa hän syötti yhden maalin. Kaikki uran tilastot päivitetty 2. joulukuuta 2023. Heinäkuussa 2024 LaCombe solmi Ducksin kanssa kaksivuotisen ja yhteensä 1,85 miljoonan dollarin arvoisen jatkosopimuksen. == Lähteet == Luokka:Yhdysvaltalaiset jääkiekkoilijat Luokka:Anaheim Ducksin pelaajat Luokka:Anaheim Ducksin varaamat pelaajat Luokka:Vuonna 2001 syntyneet Luokka:Elävät henkilöt
Haplochromis flavipinnis

Haplochromis flavipinnis on kirjoahventen (Cichlidae) heimoon kuuluva harvinainen kalalaji. Laji on kotoperäinen Viktoriajärvessä, missä sitä on havaittu Tansaniassa ja Ugandassa. Kansainvälinen luonnonsuojeluliitto IUCN luokittelee lajin äärimmäisen uhanalaiseksi. Haplochromis flavipinnis voi kasvaa 15 cm pitkäksi. Lajin uhanalaisuuteen vaikuttaa risteytyminen muiden lajien kanssa – veden samentumisen takia kalojen on vaikeampi tunnistaa kutupartnerin lajia ulkonäön perusteella. Myös niilinahven on syrjäyttänyt tätäkin kotoperäistä lajia. Kalastus vaikuttaa kantaan jonkun verran, vaikka tämä laji on lähinnä sivusaalista. == Lähteet == Luokka:Kirjoahvenet Luokka:Uhanalaiset kalat
Haplochromis ishmaeli

Haplochromis ishmaeli on kirjoahventen (Cichlidae) heimoon kuuluva harvinainen kalalaji. Laji on kotoperäinen Viktoriajärvessä, missä sitä on havaittu sekä Keniassa, Tansaniassa että Ugandassa. Kansainvälinen luonnonsuojeluliitto IUCN luokittelee lajin äärimmäisen uhanalaiseksi. Haplochromis ishmaeli voi kasvaa 13,6 cm pitkäksi. Koiraalla on siniharmaa pää, kyljissä mustia ja kirkkaankeltaisia pystyraitoja ja oranssi pyrstö. Naaraalla on ruskeita pystyraitoja kullansävyisellä pohjalla. Se elää lähellä rantaa pehmeällä mutapohjalla, ja syö lähinnä nilviäisiä. Lajin uhanalaisuuteen vaikuttaa ennen kaikkea se, että niilinahven saalistaa tätä lajia. Myös risteytyminen muiden lajien kanssa on ongelma – veden samentumisen takia kalojen on vaikeampi tunnistaa kutupartnerin lajia ulkonäön perusteella. Kalastus vaikuttaa kantaan jonkun verran, vaikka tämä laji on lähinnä sivusaalista. Haplochromis ishmaeli -kirjoahvenia on kasvatettu myös akvaarioissa, missä ne on saatu lisääntymään. == Lähteet == Luokka:Kirjoahvenet